หนูมีอาการเเน่นท้อง แล้วก็เจ็บบริเวณข้างสะดือด้านขวาเป็นช่วงๆคะคือหนูอยากรู้ว่าหนูจะเป็นไส้ติ่งอักเสบมั้ยค่ะ
สวัสดีค่ะ อาการปวดท้องด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-ไส้ติ่งอักเสบ มักปวดมากที่ตำแหน่งท้องขวาล่าง คลื่นไส้ มีไข้ ไม่อยากอาหาร-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ท้องอืดจากมีลมในลำไส้จำนวนมากหากเจ็บมากบริเวณขวาล่าง มีไข้สูง คลื่นไส้ ควรรีบไปพบแพทย์เพื่อตรวจเพิ่มเติม เพราะอาจเป็นเกี่ยวกับไส้ติ่งอักเสบได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด